《同记汝长老长至晚步》
明代·释今壁

薄暮长陂林悄悄，短筇迟影发苍苍。群阴消尽人同老，一气潜生天渐忙。

学雪梨花偷试白，宿梅春鸟误啼黄。无端恼乱东溪竹，叶叶西风背夕阳。

作者简介：今壁（？—一六九五），字仞千。东莞人。俗姓温。弱冠出世，习毗尼于鼎湖。闻天然禅师倡道雷峰，徒步归之。禅师一见知为法器，许以入室。清圣祖康熙七年（一六六八）元旦，与澹归禅师同日付嘱。三十四年（一六九五）冬，分座海云。未几示寂。清光绪《广州府志》卷一四一有传。